钦定古今图书集成/理学汇编/文学典/第097卷 > 夏寅
## 钦定古今图书集成/理学汇编/文学典/第097卷 > 夏寅

按《列朝诗集》：寅字正夫，华亭人。正统十三年进士。除
南京吏部主事，历郎中，二十年为副使，十六年终山
东右布政使。李西涯曰：“夏正夫、刘钦谟同在南曹，有
诗名。刘有俊思，名差胜无题诗，人盛传之。夏每见卷
中有刘诗，累月不下笔，必求胜之。刘早卒，夏造诣益
深，竟出其右。然东南士大夫不喜夏作，以为头巾气”，
不知何也。